Iran-oorlogskepe kan tot sanksies teen SA lei(Foto: @NavalJournal/Twitter) Die besluit deur die ANC-regering om oorlogskepe van Iran toe te laat om by Kaapstad-hawe te dok het beduidend die risiko vir sanksies deur die Weste teen Suid-Afrika verhoog. Só meen Darren Bergman, die DA se skaduminister oor internasionale betrekkinge en samewerking. “ŉ Diplomatieke kennisgewing wat deur die Amerikaanse ambassade aan die parlementêre komitee oor internasionale betrekkinge gestuur is, waarsku Suid-Afrikaanse owerhede dat ‘entiteite en individue wat ondersteuning verskaf, insluitend maritieme dienste aan betrokke entiteite, kan onderwerp word aan sanksies deur Amerikaanse owerhede’,” sê Bergman. “Deur te kies om ŉ swaar ekonomiese koste op Suid-Afrikaners te plaas vir sy roekelose ondersteuning aan internasionale verraaierregerings soos Iran, wys die ANC-regering aktief dat hy nie meer in die beste belang van die land optree nie.” Bergman sê dit kan nie toegelaat word nie en die DA doen ŉ beroep op die komitee om te versoek dat minister Naledi Pandor sal verduidelik hoe hulle kon toelaat dat Iranse oorlogskepe by ŉ Suid-Afrikaanse hawe mag dok ondanks waarskuwings oor moontlike ekonomiese gevolge deur die internasionale gemeenskap. “Dit maak mens woedend dat ons ŉ regering het wat nou alle voorwendsels van rasionaliteit laat vaar het en aktief Suid-Afrika se beeld oorsee in opspraak bring – eerstens deur te weier om Rusland se aggressiewe oorlog in Oekraïne te veroordeel en nou deur toe te laat dat Iranse oorlogskepe in Kaapstad dok.” Bergman voeg by die Iranse regering is nie net ŉ reeksoortreder van menseregte teen sy eie burgers nie, maar is al jare lank ŉ groot destabiliseringsmag in die Midde-Ooste en het aktief Rusland se oorlog in Oekraïne ondersteun deur militêre hardeware te verskaf. “Die Suid-Afrikaanse ekonomie is op lewensondersteuning en ekonomiese sanksies, in enige vorm, sal tot onvermydelike ineenstorting lei. Dit is die prys wat die ANC wil hê Suid-Afrikaners moet betaal, want hy wil sy betrekkinge in stand hou met verraaierlande – wie se bydrae tot ons ekonomie weglaatbaar is. Dit is verstommend om te sien hoe ver die ANC weggedwaal het van ŉ veronderstelde menseregtegebaseerde buitelandse beleid tot een waar die beskerming van [Wladimir] Poetin en die Iranse outoritêre regime voorkeur geniet. Pandor se verdediging van die wêreld se outoritêre regerings kan nie verder toegelaat word nie. Sy moet nou aanspreeklik gehou word vir haar rampspoedige houding wat buitelandse beleid betref.” Iranian Navy's Group 86, consisting of ships Dena and Makran, reaches Cape Town, South Africa after crossing the Indian and South Pacific Ocean, making a stop in Brazil and crossing the South Atlantic Ocean #navy #Iran #SouthAfrica pic.twitter.com/CfTpXzj3n4 — Naval Journal (@NavalJournal) April 2, 2023 “ 86th Fleet of the Iranian Navy docked in South Africa: Dana and Makran ships, docked at the port of Cape Town, South Africa, this morning, Friday, April 11, 1402, with the reception of Iran’s regime ambassador and representative of the navy and local port authorities:” pic.twitter.com/zzUk0Phrbf — Nagi N. Najjar (@NagiNajjar) March 31, 2023 Dena & Makron warships dock at the port of Cape Town in South African… These two vessels recently visited Brazil which made Senator Ted Cruz propose sanctioning Brazil! It seems BRICS countries are showing that their economic ties translates to their security ties. ???????????????????????? pic.twitter.com/XpP2rzVntO — ???????????????????? ???????????????????????????????????????? (@Safarnejad_IR) March 31, 2023